কথায় আছে, 'মাঘের শীত বাঘের গায়ে।' আর এবার তারই প্রামাণ মিলল মাঘ পয়লায়। কলকাতা অনুভব করল রেকর্ড ভাঙা শীত। পৌষের রেকর্ড ভেঙে শুরুতেই মাঘের দাপুটে ব্যাটিং। এক লাফে তাপমাত্রা অনেকটাই নেমে গিয়েছে। বাতাসে আদ্রতার পরিমাণ কম। সেই সঙ্গে নেই কোনও ঘুর্ণাবর্তের প্রভাবও। আর তাই চালিয়ে খেলতেও সমস্যা হচ্ছে না শীতের।
 ওয়েব ডেস্ক : কথায় আছে, 'মাঘের শীত বাঘের গায়ে।' আর এবার তারই প্রামাণ মিলল মাঘ পয়লায়। কলকাতা অনুভব করল রেকর্ড ভাঙা শীত। পৌষের রেকর্ড ভেঙে শুরুতেই মাঘের দাপুটে ব্যাটিং। এক লাফে তাপমাত্রা অনেকটাই নেমে গিয়েছে। বাতাসে আদ্রতার পরিমাণ কম। সেই সঙ্গে নেই কোনও ঘুর্ণাবর্তের প্রভাবও। আর তাই চালিয়ে খেলতেও সমস্যা হচ্ছে না শীতের। গতকাল পৌষ সংক্রান্তির ভোর থেকেই ছিল শীতের মেজাজ। তাপমাত্রা নেমে গিয়েছিল ১১.৯ ডিগ্রি সেলসিয়াসে। কলকাতায় আরও নামল পারদ। আজ মরশুমের শীতলতম দিন। সর্বনিম্ন তাপমাত্রা ১১.২ ডিগ্রি। স্বাভাবিকের থেকে ৩ ডিগ্রি কম। একই পরিস্থিতি জেলাগুলিতেও। সেখানেও নেমেছে তাপমাত্রার পারদ। আবহাওয়া দফতরের পক্ষ থেকে জানানো হয়েছে এই অবস্থা আরও কয়েকদিন বজায় থাকবে।